**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas | Pamatojoties uz biedrības „Latvijas ražotāju un tirgotāju kopiena” iesniegto informāciju (2012.gada 2.jūlija vēstule Nr.32/07), lai nodrošinātu Sibīrijas latgaliešu delegācijas uzņemšanu Rēzeknē 3.pasaules latgaliešu konferences ietvaros, kas norisināsies no 2012.gada 5. līdz 10.augustam un Ministru prezidenta Valda Dombrovska 2012.gada 11.jūlija rezolūciju Nr.20/L-1701-jur, 2012.gadā steidzami papildus nepieciešams finansējums Ls 8 553 apmērā 3.pasaules latgaliešu konferences Sibīrijas latgaliešu delegācijas transporta izdevumu un uzņemšanas nodrošināšanai.  Rēzeknes Latgaliešu kultūras biedrība 2012.gada augustā rīko 3.Pasaules latgaliešu saietu, kas norisināsies no 2012.gada 5. līdz 10.augustam. 1.Pasaules latgaliešu saiets notika 1992.gadā, kas pulcēja Latvijā dzīvojošos latgaliešus un latgaliešus no rietumiem. 2002.gadā, kad notika 2.Pasaules latgaliešu saiets, bija ieradies viens pārstāvis no Krievijas Federācijas Komi Autonomās Republikas. Pēc 2002.gada attīstījās sadarbība starp Latvijas Universitāti, Rēzeknes Augstskolu, Rēzeknes Latgaliešu kultūras biedrību un Sibīrijā dzīvojošiem latgaliešiem. Kā vienu no veiksmīgiem piemēriem var minēt to, ka 20.gadsimta 90.gados Rēzeknes Latgaliešu kultūras biedrība organizēja ekspedīciju uz Tomsku, lai pārvestu uz Dzimteni izcilā latgalieša Franča Kempa un citu latgaliešu kultūras darbinieku mirstīgas atliekas. Sibīrijā dzīvojošie latgalieši izjūtot saites ar dzimteni un patriotisma jūtu vadīti sāka apvienoties biedrībās, kas izveidojās vairākās pilsētās. Pašlaik Ačinskā ir spēcīgākā latgaliešu biedrība, kuru vada Anatolijs Ugainovs, kurš 3.Pasaules latgaliešu saieta laikā lasīs referātu par Sibīrijas latgaliešiem. Sibīrijā dzīvojoši latgalieši ir tie, kuru vecvecāki 19.gs.sākumā, Krievijas cara aicināti, devās apstrādāt zemi, jo Latgalē dzīvojošajās ģimenēs bija daudz pēcnācēju un kuplajām ģimenēm nepietika zemes ko apstrādāt – zemes platības bija niecīgas. Starp Sibīrijā dzīvojošiem latgaliešiem ir arī represētas personas, to bērni un mazbērni, kurus komunistiskais genocīds skāra 1941. un 1949.gadā. Sibīrijā dzīvojošo latgaliešu saziņas valodas ir krievu un latgaliešu, bet latviešu valodā tie neprot savstarpēji sazināties. No Krievijā dzīvojošajiem apmēram 40 tūkstošs latviešiem „latgaļec” (latgalietis) pasē ir ierakstīts vienam tūkstotim Krievijas pilsoņu.  2012.gada 3.Pasaules latgaliešu saietā un konferencē piedalīsies piecpadsmit (15) Krievijā dzīvojošie latgalieši no Sibīrijas. Ievērojot viņu niecīgās materiālās iespējas, Rēzeknes Latgaliešu kultūras biedrība lūdz papildus finansējumu.  3.Pasaules latgaliešu saietā un konferencē tiek organizēta virkne kultūras pasākumu – mākslinieka un dzejnieka Antona Kūkoja pieminekļa atklāšana, memoriālo plākšņu atklāšana Francim Kempam un Aleksandram Nikonovam, latgaliešu grāmatu prezentācijas un teātra izrādes. Tiks organizēta diskusija ar Sibīrijas latgaliešiem par tēmu „Latgaliskuma saglabāšana Sibīrijas apstākļos”. Jau 3.augustā tiks atklāta trimdas latgaliešu mākslinieku darbu izstāde, kā arī sadarbībā ar Latvijas Nacionālo bibliotēku un Balvu novada centrālo bibliotēku tiek organizēta izstāde „Miķelim Bukšam 100”.  Uz 3.Pasaules latgaliešu saietu no Krievijas brauks ciemiņi no Sankt – Pēterburgas, Tomskas, Krasnojarskas, Novosibirskas un Ačinskas.  3.Pasaules latgaliešu saieta ietvaros plānots Sibīrijas latgaliešiem parādīt Latgali (6.augusts), Rīgu (11., 12., 13.augusts ) un Aglonu (14.un 15.augusts).  Ievērojot minēto, Kultūras ministrija, pamatojoties uz Ministru kabineta 2009.gada 22.decembra noteikumu Nr.1644 ”Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem valstiski īpaši nozīmīgiem pasākumiem, ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem.”” |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts pamatbudžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai:   * Ls 8 370 3.pasaules latgaliešu konferences Sibīrijas latgaliešu delegācijas transporta izdevumu un uzņemšanas nodrošināšanai. |
| 5. | Projekta izstrādē iesaistītās institūcijas | Rīkojuma projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts šo jomu neskar. |
| 7. | Cita informācija | Nav |

*Anotācijas II, IV, V un VI sadaļa – projekts šīs jomas neskar.*

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2012.gads** | | Turpmākie trīs gadi (tūkst. latu) | | |
| **2013.g.** | **2014.g.** | **2015.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **8,4** | **0** | **0** | **0** |
| 2.1. valsts pamatbudžets | 0 | 8,4 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-8,4** | **0** | **0** | **0** |
| 3.1. valsts pamatbudžets | 0 | -8,4 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **8,4** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 3.pasaules latgaliešu konferences Sibīrijas latgaliešu delegācijas transporta izdevumu un uzņemšanas nodrošināšanai nepieciešami Ls 8 370. Detalizēts izdevumu aprēķins sniegts rīkojuma projektam pievienotajā informācijā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. Atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija un Finanšu ministrija. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

2012.07.30. 19:08

1025

L.Piešiņa

Tālr. 67330261;

Liega.Piesina@km.gov.lv